Adolf Gyurmán

GYURMÁN Adolf (djurma:n) estis hungara ĵurnalisto naskita en Szászváros la 26-an de aprilo 1813 kaj mortinta en Peŝto la 15-an de septembro 1869.

 Biografio 
Adolf Gyurmán studis en Gyulafehérvár kaj Koloĵvaro, poste juron en Reĝa Universitato de Pest kaj Reĝa Jura Akademio (Pozono). Antaŭ la liberecbatalo de 1848-1849 li laboris ĉe la gazetoj Hazai és Külföldi Tudósítások, Jelenkor, Pesti Hírlap, li estis redaktoro de la oficiala gazeto de la registaro Közlöny. Li elmigris Turkion, poste li vivis de 1851 en Novjorko, pli poste de 1854 en Londono. Li revenis Hungarion en 1863 kaj laboris en la redakcio de Pesti Napló kaj pli poste de tiu de la Budapesti Közlöny.

 Verko 
 Negyedik László, tragedio, Pest, 1840.

 Fonto 
 Magyar Életrajzi Lexikon

Kategorio:Hungaraj ĵurnalistoj
Kategorio:Transilvaniaj hungaroj